**Forslag til:**

**Inatsisartutlov om ændring af Inatsisartutlov om obligatorisk pensionsordning**

(Indskrænkning af tjenestemænds opsparingsforpligtelse og midlertidig ophævelse af opkrævning via skattekort og skattebillet m.v.)

I Inatsisartutlov nr. 21 af 28. november 2016 om obligatorisk pensionsordning, som ændret blandt andet ved Inatsisartutlov nr. 18 af 30. november 2020 og senest ved Inatsisartutlov nr. 29 af 25. november 2023, foretages følgende ændringer:

**§ 1**

**1.** § 2, stk. 4, affattes således:

” *Stk. 4.* Bestemmelserne i stk. 2, nr. 1-4, omfatter de ydelser, som en tjenestemand optjener i ansættelsesforholdet.”

**2.** § 3, stk. 1, 2. punktum affattes således:

” Fra og med indkomståret 2024 til 2025 hæves procenten med 1 procent årligt, således at satsen udgør 9 procent i 2025.”

**3.** Efter § 7, stk. 7 indsættes som nyt stykke:

” *Stk. 8.* Bestemmelserne i stk. 3-6 finder ikke anvendelse for indkomståret 2026 og 2027.”

**4.** Efter § 7 indsættes:

” **§ 7 a.** Ved udstedelse af skattekort eller skattebilletter for indkomståret 2026 og 2027 kan der ikke opkræves tillæg til skatteprocenten eller ske forhøjelse af skattebilletter.

*Stk. 2.*  Skatteforvaltningen overfører uopfyldte opsparingsforpligtelser (differencer), som forfalder til betaling senest den 1. januar 2026, til personens pensionsordning.”

**§ 2**

Inatsisartutloven træder i kraft den 1. januar 2026.

*Grønlands Selvstyre, den xx. xxx 2025*

Formanden for Naalakkersuisut